CELEX: 32022R0413
Language: sk
Date: 2022-03-10 00:00:00
Title: Vykonávacie nariadenie Komisie (EÚ) 2022/413 z 10. marca 2022, ktorým sa tristotridsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

14.3.2022   
               
               
                  SK
               
               
                  Úradný vestník Európskej únie
               
               
                  L 85/1
               
            
         VYKONÁVACIE NARIADENIE KOMISIE (EÚ) 2022/413
         z 10. marca 2022,
         ktorým sa tristotridsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
         keďže:
         
                     (1)
                  
                  
                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
                  
               
                     (2)
                  
                  
                     Dňa 7. marca 2022 sankčný výbor Bezpečnostnej rady OSN rozhodol o pridaní záznamu do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
                  
               
                     (3)
                  
                  
                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.
                  
               
                     (4)
                  
                  
                     S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
                  
               PRIJALA TOTO NARIADENIE:
         
            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. marca 2022
            
               
                  Za Komisiu
               
               
                  v mene predsedníčky
               
               
                  generálny riaditeľ
               
               
                  Generálne riaditeľstvo pre finančnú stabilitu, finančné služby a úniu kapitálových trhov
               
            
         
         
            (1)  Ú. v. ES L 139, 29.5.2002, s. 9.
      
      
         
            PRÍLOHA
            V prílohe I k nariadeniu (ES) č. 881/2002 sa pod nadpis „Právnické osoby, skupiny a subjekty“ dopĺňa tento záznam:
            
               „KHATIBA AL-TAWHID WAL-JIHAD (KTJ), (pôvodný prepis: Катиба ат-Таухид валь-Джихад); Alias: a) JANNAT OSHIKLARI; b) Jama`at al-Tawhid wal-Jihad; Predtým známa ako: JANNAT OSHIKLARI. Adresa: nie je k dispozícii. Ďalšie informácie: Khatiba al-Tawhid wal-Jihad (predtým známa ako Jannat Oshiklari) je teroristická organizácia, ktorá pôsobí pod záštitou medzinárodnej teroristickej organizácie Al-Nusrah Front for the People of the Levant. Skupina pôsobí najmä v provinciách Hamá, Idlib a Latakia v Sýrskej arabskej republike a takisto vykonáva operácie v Turecku, Kirgizsku, Uzbekistane, Ruskej federácii, Tadžikistane, Kazachstane, Egypte, Afganistane a na Ukrajine. V skupine KTJ je približne 500 bojovníkov. KTJ spolupracuje aj s takými teroristickými organizáciami, ako sú Khatiba Imam al-Bukhari a Islamic Jihad Group. Dátum zaradenia do zoznamu v zmysle článku 7d ods. 2 písm. i): 7. 3. 2022.“